ผมไปตรวจHIV แล้วได้ผลคือ NEGATIVEนี่คือปลอดภัยแล้วใช่ไหมครับ
สวัสดีค่ะ การตรวจหาเชื้อHIVสามารถทำได้3รูปแบบ คือ1.การตรวจหาภูมิคุ้มกัน(antibody)หรือAnti-HIVซึ่งมีหลายเทคนิควิธี โดยปกติเมื่อร่างกายได้รับเชื้อ จะต้องอาศัยเวลาในการสร้างภูมิคุ้มกันต่อเชื้อ ซึ่งจะเริ่มตรวจพบหลังติดเชื้อได้ประมาณ3สัปดาห์และตรวจพบได้เกือบ100%ที่12สัปดาห์ ดังนั้น หากเพิ่งเริ่มมีการติดเชื้อ ผลตรวจAnti-HIVอาจเป็นnegative (หรือnon-reactive)ได้ จึงต้องรออีก12สัปดาห์แล้วตรวจซ้ำ หากผล เป็นnegativeอีกครั้งแปลว่าไม่มีการติดเชื้อ2.การตรวจหาส่วนประกอบของเชื้อHIVได้แก่-ตรวจสารพันธุกรรมของเชื้อHIV (nucleic acid test = NAT)สามารถจะตรวจพบเชื้อได้ภายใน7-28วันหลังรับเชื้อ-ตรวจหาโปรตีนของเชื้อHIV (p24 antigen testing)สามารถตรวจพบได้ภายใน5วันหลังรับเชื้อ แต่มีความไวในการตรวจเจอต่ำกว่าวิธีNAT3.การตรวจหาภูมิคุ้มกันและตรวจหาส่วนประกอบของเชื้อร่วมกันดังนั้นหากกังวลใจ อาจเลือกตรวจทั้ง2วิธี คือตรวจหาภูมิคุ้มกันและตรวจหาส่วนประกอบของเชื้อร่วมกันค่ะ แนะนำปรึกษาแพทย์เพื่อพูดคุยเกี่ยวกับรายละเอียดค่ะ